《道成墩》
宋代·葛胜仲

翛翛一羽翁，奇骨两目方。乃以贫自乐，餐霞辟谷肠。

混世人莫识，结茅居僻荒。一墩仅十亩，培塿萃彼疆。

惠峰作南屏，秦望横北墙。隐此不记年，悟仙号青旸。

翩然仙道成，陟墩神远翔。指墩名道成，人以许仙扬。

岂无缑山人，吹笙云锦裳。令威去千年，归来赋歌章。

青旸得仙去，千古传此乡。讹而为柳蹠，吴鲁路渺茫。

柳为横行盗，安肯城此旁。不知何愚人，鱼鲁昧审详。

至今传名误，使志乘其将。吾为正斯缪，百世流馀芳。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。